uopsigelighed
Uopsigelighed er, når en juridisk aftale er uopsigelig, fx i en vis periode. I lejekontrakter og andre kontrakter vedrørende løbende tjenesteydelser er der ofte indsat vilkår om, at aftalen er uopsigelig i en vis periode. Forbrugerklagenævnet har i flere tilfælde tilsidesat vilkår om en urimelig lang uopsigelighedsperiode efter Aftalelovens § 38 c, jf. § 36, og i stedet fastsat opsigelsesvarslet til 3 måneder.